section_heading: Fernder Vibroverb '63 (1990. – 1995.)
paragraph_text: Kako je tržišna potražnja za cijevnim modelima pojačala porasla, Fender je 1990. godine proizveo nekoliko reizdanja modela počevši s tvid verzijom Bassman '59 pojačala, zatim verzijom brownface Fender Reverb Unit (model s reverb jedinicom) i Vibroverb modela iz 1963. godine. Da bi postigao izgled i reprodukciju tona što istovjetnije izvornom modelu Fender je uložio veliki napor u konstrukciju i dizajn novih modela. Tako je zbog nadogradnje reverb modula u novim reizdanjima primjetno postojanje toplijeg reverb zvuka, a ugrađen je i novi vibrata sklop u brownface Vibroverb modelu. Od kozmetičkih promjena vidljiva je uporaba smeđe toleks tkanine što je bilo standardno i na modelima iz '63. godine. Neki od poznatijih glazbenika koji su koristili ova reizdanja modela pojačala su: Richard Thompson i Jeff Buckley.